ᱚᱱᱡᱩ ᱜᱷᱳᱥ

'ᱚᱧᱡᱟᱞᱤ "ᱚᱱᱡᱩ" ᱜᱷᱳᱥ ᱫᱚ ᱢᱤᱫ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱵᱟᱝᱞᱟᱫᱮᱥᱤ ᱟᱨ ᱵᱷᱟᱨᱚᱛᱤᱭᱚ (ᱴᱚᱞᱤᱣᱩᱰ) ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟᱭ᱾ ᱩᱱᱤ ᱫᱚ ᱑᱙᱘᱙ ᱥᱟᱞ ᱨᱮ ᱵᱮᱫᱮᱨ ᱢᱮᱭᱮ ᱡᱳᱥᱱᱟ (ᱡᱳᱥᱱᱟ, ᱫᱟ ᱜᱤᱯᱥᱤ ᱰᱳᱴᱟᱨ) ᱯᱷᱤᱞᱢ ᱨᱮ ᱟᱡᱟᱜ ᱨᱳᱞ ᱞᱟᱹᱜᱤᱫ ᱧᱩᱛᱩᱢᱟᱱ ᱮ ᱛᱟᱦᱮᱸ ᱠᱟᱱᱟ᱾

ᱠᱟᱹᱢᱤ ᱡᱤᱭᱚᱱ
ᱜᱷᱳᱥ ᱫᱚ ᱮᱯᱷᱹ ᱠᱚᱵᱤᱨ ᱪᱳᱣᱫᱷᱩᱨᱤ ᱫᱟᱨᱟᱭ ᱛᱮ ᱰᱟᱭᱨᱮᱠᱴ ᱟᱠᱟᱱ ᱥᱳᱣᱫᱟᱜᱳᱨ (᱑᱙᱘᱒) ᱨᱮ ᱟᱡᱟᱜ ᱨᱳᱞ ᱦᱚᱛᱮᱛᱮ ᱯᱷᱤᱞᱢ ᱮᱠᱴᱤᱝ ᱨᱮ ᱰᱮᱵᱩᱴ ᱠᱮᱫᱟ᱾

ᱜᱷᱳᱥ ᱫᱚ ᱕᱐ ᱜᱚᱴᱟᱝ ᱯᱷᱤᱞᱢ ᱨᱮᱭ ᱮᱠᱴᱤᱝ ᱠᱮᱫᱟ᱾ ᱟᱡᱤᱡ ᱠᱳ-ᱮᱠᱴᱚᱨ ᱠᱚᱨᱮ ᱫᱚ ᱵᱟᱝᱞᱟᱫᱮᱥ ᱨᱤᱱᱤᱡ ᱟᱵᱽᱫᱩᱨ ᱨᱟᱡᱽᱡᱟᱠ, ᱡᱟᱯᱷᱚᱨ ᱤᱠᱵᱟᱞ, ᱣᱟᱥᱤᱢ ᱟᱨ ᱤᱞᱤᱭᱟᱥ ᱠᱟᱱᱪᱚᱱ ᱟᱨ ᱵᱷᱟᱨᱚᱛ ᱨᱤᱱᱤᱡ ᱨᱟᱸᱡᱤᱛ ᱢᱚᱞᱤᱠ, ᱪᱤᱨᱚᱸᱡᱤᱛ ᱪᱚᱠᱨᱚᱵᱚᱨᱛᱤ ᱟᱨ ᱯᱨᱳᱥᱮᱱᱡᱤᱛ ᱪᱚᱴᱴᱳᱯᱟᱫᱽᱫᱷᱟᱭ ᱥᱮᱞᱮᱫ ᱢᱮᱱᱟᱜ ᱠᱚᱣᱟ᱾

ᱜᱷᱳᱥ ᱫᱚ ᱑᱙᱙᱐ ᱥᱟᱞ ᱨᱮ ᱢᱤᱫ ᱥᱮᱨᱮᱧ ᱮᱞᱵᱚᱢ ᱨᱤᱞᱤᱡᱽ ᱠᱮᱫᱟ, ᱢᱟᱞᱤᱠ ᱪᱷᱟᱨᱟ ᱪᱤᱴᱷᱤ, ᱡᱟᱦᱟᱸ ᱨᱮ ᱑᱒ ᱜᱚᱴᱟᱝ ᱥᱮᱨᱮᱧ ᱥᱮᱞᱮᱫ ᱛᱟᱦᱮᱸ ᱠᱟᱱᱟ᱾

ᱜᱷᱳᱥ ᱫᱚ ᱑᱙᱙᱖ ᱥᱟᱞ ᱨᱮ ᱵᱟᱝᱞᱟᱫᱮᱥ ᱮ ᱵᱟᱹᱜᱤ ᱠᱮᱫᱟ ᱟᱨ ᱠᱳᱞᱠᱟᱛᱟ, ᱵᱷᱟᱨᱚᱛ ᱛᱮ ᱪᱟᱞᱟᱣ ᱮᱱᱟ᱾ ᱩᱱᱤ ᱫᱚ ᱯᱚᱨᱢᱟᱱᱮᱱᱴ ᱨᱮᱡᱤᱰᱮᱱᱥ ᱦᱟᱛᱟᱣ ᱛᱟᱭᱚᱢ ᱥᱚᱞᱴ ᱞᱮᱠ ᱨᱮᱭ ᱵᱮᱥ ᱟᱠᱟᱱᱟ᱾ ᱒᱐᱑᱘ ᱥᱟᱞ ᱨᱮ, ᱩᱱᱤ ᱫᱚ ᱥᱟᱭᱫᱩᱨ ᱨᱟᱦᱢᱟᱱ ᱥᱟᱭᱤᱫ ᱫᱟᱨᱟᱭ ᱛᱮ ᱰᱟᱭᱨᱮᱠᱴ ᱟᱠᱟᱱ ᱢᱤᱫ ᱵᱟᱝᱞᱟᱫᱮᱥᱤ ᱯᱷᱤᱞᱢ, ᱢᱟᱫᱷᱩᱨ ᱠᱮᱱᱴᱤᱱ ᱞᱟᱹᱜᱤᱫ ᱮᱠᱴᱤᱝ ᱮᱛᱚᱦᱚᱵ ᱠᱮᱫᱟ᱾

ᱥᱤᱴᱤᱡᱮᱱᱥᱤᱯ ᱵᱤᱵᱟᱹᱫᱽ
ᱡᱩᱱ ᱒᱐᱑᱙ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱟᱱᱟᱛᱟ ᱯᱟᱨᱴᱤ (ᱵᱤᱹᱡᱮᱹᱯᱤᱹ) ᱨᱮ ᱥᱮᱞᱮᱫ ᱛᱟᱭᱚᱢ, ᱜᱷᱳᱥᱟᱜ ᱱᱮᱥᱱᱟᱞᱤᱴᱤ ᱵᱟᱵᱚᱛ ᱛᱮ ᱚᱱᱩᱢᱟᱱ ᱵᱟᱲᱛᱤ ᱮᱱᱟ᱾ ᱛᱟᱭᱚᱢ ᱛᱮ, ᱵᱤᱹᱡᱮᱹᱯᱤᱹ ᱫᱚᱭ ᱫᱟᱹᱵᱤ ᱠᱮᱫᱟ ᱡᱮ ᱩᱱᱤ ᱫᱚ ᱵᱷᱟᱨᱚᱛ ᱨᱤᱱᱤᱡ ᱢᱤᱫ ᱱᱟᱜᱟᱨᱤᱠ ᱠᱟᱱᱟᱭ ᱟᱨ ᱩᱱᱤ ᱴᱷᱮᱱ ᱵᱷᱟᱨᱚᱛᱤᱭᱚ ᱯᱟᱥᱯᱳᱨᱴ ᱢᱮᱱᱟᱜ-ᱟ᱾ ᱯᱟᱪᱮ ᱵᱟᱝᱜᱟᱞ ᱵᱤᱹᱡᱮᱹᱯᱤᱹ ᱨᱤᱱᱤᱡ ᱢᱩᱬ ᱫᱤᱞᱤᱯ ᱜᱷᱳᱥ ᱫᱚ ᱟᱡᱟᱜ ᱡᱟᱱᱟᱢ ᱥᱟᱨᱴᱤᱯᱷᱤᱠᱮᱴ ᱮ ᱨᱤᱞᱤᱡᱽ ᱠᱮᱫᱟ, ᱡᱟᱦᱟᱸ ᱫᱚ ᱒᱐᱐᱓ ᱥᱟᱞ ᱨᱮ ᱠᱳᱞᱠᱟᱛᱟ ᱢᱩᱱᱤᱥᱤᱯᱟᱞ ᱠᱳᱨᱯᱳᱨᱮᱥᱚᱱ ᱫᱟᱨᱟᱭ ᱛᱮ ᱤᱥᱩ ᱟᱠᱟᱱᱟ᱾ ᱥᱟᱨᱴᱤᱯᱷᱤᱠᱮᱴ ᱦᱤᱥᱟᱹᱵᱽ ᱛᱮ, ᱩᱱᱤ ᱫᱚ ᱑᱗ ᱥᱮᱯᱴᱮᱢᱵᱚᱨ ᱑᱙᱖᱖ ᱥᱟᱞ ᱨᱮ ᱥᱩᱫᱷᱟᱱᱭᱟ ᱜᱷᱳᱥ ᱟᱨ ᱵᱤᱱᱟᱯᱟᱱᱤ ᱜᱷᱳᱥ ᱴᱷᱮᱱ ᱠᱳᱞᱠᱟᱛᱟ ᱨᱮᱱᱟᱜ ᱤᱥᱴ ᱮᱱᱰ ᱱᱚᱨᱥᱤᱝ ᱦᱳᱢ ᱨᱮ ᱟᱱᱡᱩ ᱜᱷᱳᱥ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟᱭ᱾

ᱚᱱᱟ ᱥᱮᱫ ᱜᱮ, ᱥᱮᱯᱴᱮᱢᱵᱚᱨ ᱒᱐᱑᱘ ᱥᱟᱞ ᱨᱮ ᱮᱠᱩᱥᱮ ᱴᱮᱞᱤᱵᱤᱡᱚᱱ ᱥᱟᱶ ᱮᱱᱴᱟᱨᱵᱷᱤᱭᱩ ᱨᱮ, ᱩᱱᱤ ᱫᱚ ᱩᱱ ᱚᱠᱛᱚ ᱨᱮᱱᱟᱜ ᱥᱟᱢᱟᱝ ᱯᱟᱠᱤᱥᱛᱟᱱ (ᱱᱤᱛᱚᱜ ᱫᱚ ᱵᱟᱝᱞᱟᱫᱮᱥ) ᱨᱮ ᱑᱙᱕᱖ ᱥᱟᱞ ᱨᱮ ᱟᱡᱟᱜ ᱡᱟᱱᱟᱢ ᱫᱚ ᱯᱷᱚᱨᱤᱫᱽᱯᱩᱨ ᱦᱚᱱᱚᱛ ᱨᱮ ᱟᱨ ᱑᱙᱗᱑ ᱥᱟᱞ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱢᱟᱬᱟᱝ ᱨᱮ ᱪᱤᱴᱟᱜᱳᱝ ᱛᱮ ᱪᱟᱞᱟᱣ ᱵᱟᱵᱚᱛ ᱛᱮ ᱵᱟᱰᱟᱭ ᱮᱢ ᱞᱮᱫᱟ᱾ ᱩᱱᱤ ᱫᱚ ᱪᱤᱴᱟᱜᱳᱝ ᱨᱮᱱᱟᱜ ᱠᱨᱤᱥᱱᱟᱠᱩᱢᱟᱨᱤ ᱦᱟᱭ ᱤᱥᱠᱩᱞ ᱨᱮ ᱟᱡᱟᱜ ᱯᱟᱲᱦᱟᱣ ᱵᱟᱵᱚᱛ ᱛᱮ ᱦᱚᱸᱭ ᱥᱮᱞᱮᱫ ᱞᱮᱫᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱵᱟᱝᱞᱟᱫᱤᱥᱟᱹᱢ ᱨᱮᱱ ᱦᱚᱲ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱛᱟᱹᱨᱤᱭᱟᱹ